OpenLLM-France/wikimedia huggingface dataset:
# San Salvador

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
San Salvador zo un anv-lec'h spagnolek, a orin relijiel, savet diwar ar ger san (eus ar ger santo, sant e brezhoneg) ha Salvador, a gaver ivez el lec'hanvadurezh.

## Lec'hanvadurezh
### Arc'hantina

* Kêr San Salvador de Jujuy, kêr-benn proviñs Jujuy
* Kêr San Salvador, e proviñs Entre Ríos
* Departamant San Salvador, e proviñs Entre Ríos

### Bahamas

* Enez San Salvador, anvet ivez Watling. Roet e voe an anv-se e 1925 abalamour ma kreded neuze e oa en enezenn-se e oa dilestret Kristol Goulm d'an 12 a viz Here 1492, anvet Guanahani gant broidi an amzer. Hiriv e ouzer n'eo ket en enezenn-se, met en unan all moarvat.

### Chile

* Ar stêr anvet San Salvador

### Ecuador

* Enez San Salvador, anvet ivez Enez Santiago, en Inizi Galápagos

### El Salvador

* Kêr San Salvador, kêr-benn ar vro
* Departamant San Salvador.
* Distrig San Salvador, en departamant en-eeun.
* Kumun San Salvador.

## Mec'hiko

Teir c'humun eus stad Puebla:
* San Salvador el Seco
* San Salvador el Verde
* San Salvador Huixcolotla

## Puerto Rico

* Karter San Salvador, e kumun Caguas

## Spagn

* San Salvador, e Valladolid;
* San Salvador, e kumun Medio Cudeyo, e Cantabria;
* Karter San Salvador, e Tarragona;
* Karter San Salvador en El Vendrell, e proviñs Tarragona.

## Uruguay

* Ar stêr San Salvador, a dreuz departamant Soriano

## Ilizoù

* Iliz San Salvador: anv meur a iliz er broioù portugalek ha spagnolek.

## Pennad kar

* Sant Salvador
# San Roque

San Roque zo un anv-lec'h spagnolek.

## Gerdarzh

Diwar an anv Roque, deuet eus anv ur sant okitan, a zo Sant Rok e anv brezhonekaet.

## Lec'hioù
### Arc'hantina

* San Roque' e proviñs Entre Ríos
* San Roque e proviñs Córdoba (Arc'hantina).

### Kolombia

* San Roque e departamant Antioquia

### Paraguay

* San Roque karter e kêr Asunción‎, kêr-benn ar vro,
* San Roque González de Santa Cruz e departamant Paraguarí.

### Perou

* San Roque de Cumbaza, distrig e departamant San Martín.

### Spagn

* San Roque de Riomiera kêr e Kantabria.
* San Roque kêr e proviñs Cádiz en Andalouzia.

## Pennad kar

* São Roque
# San Sadurniño

San Sadurniño zo ur gumun eus gwalarn Galiza, e proviñs A Coruña.

## Parrezioù

Sede parrezioù ar gumun:
# San Román de los Montes

San Román de los Montes zo ur gumun e Spagn e proviñs Toledo.
# San Roque (Cádiz)

San Martín del Tesorillo zo ur gumun eus Proviñs Cádiz en Andalouzia.
# San Román

San Román zo un anv-lec'h spagnolek ha hini meur a gumun.

## Spagn
### Kumuniezh emren La Rioja

* San Román de Cameros

### Proviñs Toledo

* San Román de los Montes
* San Román de Cameros

### Proviñs Cáceres

* Peraleda de San Román

### Proviñs Palencia

* San Román de la Cuba

### Proviñs Valladolid

* San Román de Hornija
# San Roque de Riomiera

San Roque de Riomiera zo ur gumun eus Kantabria e Spagn.
# San Rufo (Italia)

San Rufo zo ur gumun eus Italia, e Proviñs Salerno, e rannvro Campania.
# San Román de Cameros

San Román de Cameros zo ur gumun e proviñs La Rioja en Spagn.
# San Román de Hornija

San Román de Hornija zo ur gumun e Proviñs Valladolid e Spagn.
# Tarv arem

An tarv arem, pe tarv Falaris zo ur benveg jahinañ ijinet e Sikilia gant an tirant Falaris, un den kriz anezhañ. En tarv arem e lakae e enebourien da rostañ.
# Tarwater

Tarwater a zo un daouad sonerien alaman savet gant Bernd Jestram ha Ronald Lippok. Sonerezh hep kan a vez savet ganto, alies evez lavaret ez eo sonerezh post-rock.

## Istor

Jestram ha Lippok a gejas an eil gant egile en ur strollad punk eus Alamagn ar Reter. Kregiñ a rejont da enrollañ tonioù e-keit ma oa ezel Lippok eus To Rococo Rot. E 1996 e teuas er-maez o fladenn gentañ, 11/6 12/10 he zitl. E 1998 e lakjont embann o eil pladenn, Silur, he zitl. Degemeret mat e voe gant ar vurutellerien, ha skignet e voe neuze e SUA. E 2000 e lakjont embann Animals Suns & Atoms ha Dwellers on the Threshold e 2004. E 2005 e teuas er-maez o fladenn gentañ embannet gant Morr, The Needle Was Traveling he zitl.

## Pladennoù

* 11/6 12/10 (1996)
* Rabbit Moon (1997)
* Silur (1998)
* Rabbit Moon Revisited (1998)
* Animals Sun & Atoms (2000)
* Not The Wheel (2001)
* Dwellers on the Threshold (2002)
* The Needle Was Traveling (2005)
* Japan Tour EP (2005)
* Spider Smile (2007)
* Inside the Ships (2011)

## Liammoù diavaez

* Lec'hienn ofisiel Tarwater
* Tarwater e lec'hienn Allmusic
* Lec'hienn morr music

## Notenn

* ↑ https://web.archive.org/web/20110602085711/http://www.tarwater.de/de/discographie.php
# Tarv (steredeg)

An Tarv (Taurus, berraet e Tau) zo ur steredeg eus an hantervoul norzh. Unan eus steredegoù ar Zodiak eo.

## Traoù oabl

* Pleiades
** IC 349
# Tarvisio

Tarvisio zo ur gumun eus proviñs Udine e rannvro Friuli-Venezia Giulia.
# Tarv

An tarv eo par ar vuoc'h. Ur c'hole ("kozh leue") a vez graet eus un tarv yaouank.
E Spagn hag e Bro-C'hall e vez maget tirvi da aozañ emgannoù etre den ha trav anvet corrida e spagnoleg.

## Lec'hanvadurezh

* An Tarv, ur garreg e penn aber Montroulez ma'z eo bet savet Kastell an Tarv.

## Troioù-lavar

* Goroer-tirvi : farser

## Notennoù

* ↑ Geriadur Vallée, p. 68-b

## Ardamezioù

Tirvi a gaver en ardamezioù zo
* Torino en Italia
* Kaunas e Lituania
* Bielsk Podlaski e Polonia
* Turek e Polonia
# Tartez

An dartezenn a zo ur meuz par d'ar wastell, graet gant un toaz hag ur gwarnisadur sukret warnañ, a-wechoù sall. A bep seurt toazioù a zo : toaz bresk, toaz feilhennet, toaz sablek, hag all. Tartez a vez debret abaoe ar Grennamzer. Gwestell simpl ha mat war un dro, erru mat e vezont gant al lipouzerien.

## Tartez sukret

Gant frouezh e vezont graet peurliesañ. An dartezenn avaloù eo an hini vrudetañ. Implijet e vez abrikez, prun (mirabel da skouer), sivi, flamboez, per, sitroñs, rubarbez ivez. Tartez sukr, karamel, chokolad zo ivez. An dartezenn giz Normandi zo un dartezenn avaloù gant ur gwarnisadur graet gant bleud, vioù, dienn, sukr hag ur bannig calvados. An dartezenn Tatin zo un dartezenn avaloù war he genoù.
Debret e vezont yen pe glouar an aliesañ. Gallout a reer ouzhpennañ dienn, dienn Chantilly, mereng, chokolad war ar gwarnisadur. Servijet e vezont da zibenn-pred pe da verenn-vihan peurliesañ en Europa.

## Tartez sall

Gant legumaj e vezont graet (pour, ognon...), pesked (eog, toun ha tomatez...), kig pe keuz.
Debret e vezont tomm pe glouar an aliesañ. Servijet e vezont da zigor-pred pe da veuz pennañ en Europa.

## Skeudennoù

* Tartezennoù frouezh
* Un dartezennig sivi
* Un dartezenn frouezh
* Un tamm tartezenn vouar
* Tartezennigoù sitroñs merenget
* Un dartezenn lus ha flamboez en he moull

## Armoù-kegin

Ezhomm vez eus ur rodig-toaz evit pladañ an toaz, hag ur moull-tartez evit lakaat an dartezenn da boazhañ er forn. Gallout a reer servijout an tammoù gant ur balikell-westell.

## An tartez e bed ar fent

Ur farsadenn vrudet eo da deurel un dartezenn dienn e dremm unan bennak, gant furlukined er sirk, gant aktourien sinema er c'homidiennoù, gant tudennoù tresadennoù-bev, etc. Noël Godin zo un tartezer brudet peogwir en deus "tartezaet" kalz tud brudet, en o zouez Bernard-Henri Lévy, ar pezh en deus degaset kounnar ar prederour ha c'hoarzh an holl. Fritez a vez taolet ivez d'ar pennoù bras a-wechoù e Belgia.

## Pennadoù kar

* gwastell
* kichez
* pie, ur seurt tartezenn saoz
* flanez
# Tartu

Tartu (Dorpat en alamaneg ha svedeg, diwar an anv kozh Tarbatu), eo eil kêr vrasañ Estonia. 103 284 den a oa o chom enni e 2010.
Mard eo Tallinn kêr-benn ar vro, eo Tartu kêr ar sevenadur p'emañ enni koshañ skol-veur ar broioù balt, krouet e 1632.

## Istor
### XX$^{vet}$ kantved

* 1920: Feur-emglev Tartu etre Estonia ha Rusia soviedel.

### Luc'hskeudennoù
## Tud dibar

* Lionel Kieseritzky, mestrc'hoarier echedoù, bet ganet e Tartu.
# Taruka

Taruka :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Kerentiad : | Cervidae |
| Genad : | Hippocamelus |
| Anv skiantel ||
| Hippocamelus antisensis Orbigny, 1834 ||
| D'ar vevoniezh e tenn ar pennad-mañ. ||
An taruka (Hippocamelus antisensis) zo ur c'harveg hag a vev en Andoù, e Perou, Bolivia ha norzh Chile hag Arc'hantina.
# Tartouz

An tartouzed, pe gaozaned, pe preñved-mezher, pe preñved-dilhad, ha Tineola bisselliella e latin, zo amprevaned a denn d'ar balafenned hag a zo brudet o larvennoù d'en em vagañ gant danvez dilhad.
# Rocchetta a Volturno

Rocchetta a Volturno zo ur gumun eus Proviñs Isernia, e Molise, en Italia.
# Rocchetta di Vara

Rocchetta di Vara zo ur gumun eus Italia, e Proviñs La Spezia, e rannvro Liguria.
# Rochdale

Un distrig deuet da vezañ er pleustr ur Velestradurezh unvan abaoe freuz Kuzul-Kontelezh Manchester-Veur e 1986, eo Rochdale.

## Liammoù diavaez

Load kefridiel Distrig Rochdale
# Rocco

Rocco zo un anv-badez italianek, Rok e brezhoneg.

## Orin

* Diwar Rochus, pe Rocchus, en latin.

## Yezhoù all

* Roch, e galleg.
* Rok, e brezhoneg
* Roque, e spagnoleg

## Tud
### Anv-badez

* San Rocco, a zo Sant Rok e brezhoneg, sant okitan eus Montpellier
* Rocco Buttiglione, politikour italian ganet en 1948.
* Rocco Granata, kaner italian ganet en 1938.
* Rocco Montana, kaner italian ganet en 1929.
* Rocco Siffredi, aktour pornografek italian ganet en 1964.

#### Stummoù all

* Roche Braziliano (war-dro 1630 – 1671), morlaer izelvroat

### Anv-tiegezh

* Alex Rocco, aktour stadunanat ganet en 1936.

## Film

* Rocco e i suoi fratelli, aozet gant Luchino Visconti e 1960, ha Claudia Cardinale hag Alain Delon o c'hoari ennañ.
# Roch ha-Chanah

Roch ha-Channah pe Rosh HaShanah ((he) רֹאשׁ הַשָּׁנָה), ger-ha-ger "penn-bloaz", eo ar bloavezh nevez yuzev. Anv biblek an deiz-se eo Yom Teruah ((he) יוֹם תְּרוּעָה) "deiz da seniñ gant ar chofar". An hini kentañ e-touez an Deizioù Hael Uhel ((he) יָמִים נוֹרָאִים Yamim Nora'im. "Deizioù an doujañs") eo, evel m'eo displeget gant al Leviegezh 23:23-32. C'hoarvezout a ra e fin an hañv evit an hanter-zouar norzh.
Daou zevezh a ya d'ober Roch ha-Channah a gomañs d'ar 1añ a viz Tishrei, seizhvet miz ar bloaz relijiel. Komañs a ra ar bloaz relijiel gant miz Nisan, zo hini gouel Pesac'h padal e komañs Roch ha-Channah ar bloaz sivil. Merkañ a ra deiz-ha-bloaz hengounel ganedigezh Adam hag Eva.
Da Roch ha-Channa e soner ar chofar (ur c'horn-maout goullo), evel m'eo gourc'hemennet gant an Torah. Mont a reer d'ar sinagogenn d'an deiz-se ha debriñ a reer predoù asambles, gant boued ispisial evel avaloù trempet er mel, evit hetiñ ur bloavezh nevez dous.
# Roche Braziliano

Roche Braziliano (skrivet ivez Rock, Roch, Roc, Roque, Brazilliano, pe Brasiliano) (war-dro 1630 – kollet ar gwel anezhañ 1671), a oa ur morlaer izelvroat ganet e Groningen. Kregiñ a reas gant e vicher e 1654 betek 1671 pa voe gwelet da ziwezhañ. Meneget eo e 1678 e levr ar surjian gall Alexandre Exquemelin ha ne ouie ket anv gwir Braziliano. Kavet ez eus abaoe e oa anvet Gerrit Gerritszoon hag e oa aet gant e dud da chom da Vrazil, er c'hornad e dalc'h Izelvroiz. Se zo kaoz e tapas al lesanv-se .
# Rocchetta e Croce

Rocchetta e Croce zo ur gumun en Italia e proviñs Caserta, e rannvro Campania.
# Roch

Roch zo un anv-badez gallek kevatal da Rok e brezhoneg. Roet e vez e Bro-Ganada dreist-holl. Roch zo un anv-tiegezh ivez, a gaver e Savoia ha Suis dreist-holl. Le Roch zo stumm gallekaet an anv-tiegezh brezhonek ar Roc'h. Lec'hioù Saint-Roch zo e Bro-C'hall ha Norzhamerika gallek, hag e Breizh-Veur.

## Stummoù kevrennek

* Jean-Roch
* Sébastien-Roch (evel Sébastien-Roch Nicolas de Chamfort (1740-1794), barzh ha kazetenner gall)
* Roch-Ambroise

## Tud brudet
### Anv-badez

* Roch Voisine, kaner kanadian
* Roch Wamytan, politikour kanak
* Roch Marc Christian Kaboré, politikour, prezidant Burkina Faso

### Anv-tiegezh

* Nicolas Roch (1813-1879), bourev gall
* Gustav Roch (1839–1866), matematikour alaman
* Sébastien Roch, aktour ha soner gall

## Anvioù-lec'h

* Roch, anv saoznek kêriadenn Y Garn e Bro-Gembre, un anv normanek a orin (La Roche)
* Roch, ur gêriadenn e Bro-Iran
* Maen Roch, anv gallek Maen-Roc'h, ur gumun vreizhat nevez e Bro-C'hougleiz

## Lennegezh

* Sébastien Roch, oberenn c'hallek gant Octave Mirbeau

## Gwelet ivez

* Sant Rok
* Roc'h
* Rock
* Rok
# Roch Marc Christian Kaboré

Roch Marc Christian Kaboré zo un den a stad burkinabat, ganet e Ouagadougou d'ar 25 a viz Ebrel 1957. Prezidant ar Republik eo bet etre an 29 a viz Kerzu 2015 hag ar 24 a viz Genver 2022.
Armerzhour anezhañ, anvet eo bet ministr meur a wech a-raok bezañ kentañ ministr etre 1994 ha 1996, ur mare ma voe kollet talvoudegezh gant al Lur CFA. Goude se eo bet prezidant ar Vodadenn vroadel e-pad 10 vloaz, etre 2002 ha 2012.
Danvez-prezidant ar Republik e oa e dilennadegoù 2015 evit ar Mouvement du peuple pour le progrès (MPP). Dilennet e voe kerkent hag an dro gentañ evit pemp bloaz, gant 53,49 % eus ar mouezhioù. Addilennet e voe evit un eil respet, en dro gentañ, gant 57,87 % eus ar mouezhioù dirak daouzek danvez-prezidant all. Ar prezidant kentañ eo hep liamm ebet gant an arme.
Anvet en doa Paul Kaba Thieba, ur armerzhour, da gentañ ministr d'ar 7 a viz Genver 2016. Ur sizhun goude e c'hoarvezas ur gwalldaol spontour e kreiz-kêr Ouagadougou d'ar 15 a viz Genver, sammet an atebegezh anezhañ gant al-Qaida er Maghreb islamek (AQMI).
Cheñch a reas kentañ ministr d'ar 24 a viz Genver 2019 hag anvet e voe Christophe Joseph Marie Dabiré er post-se.
Addilennet e voe en dro gentañ evit un eil respet e 2020, gant 57,87 % eus ar mouezhioù. Met e-kerz un taol-stad e miz Genver 2022 e voe harzet gant ur gwarnizon milourien, ha reiñ a reas e zilez evel prezidant dindan gwask al lu. Bac'het e voe e lechioù a bep seurt hag embannet e voe e zieubidigezh gant ar gouarnamant nevez d'ar 6 a viz Ebrel.
g • ka • kePrezidanted Burkina Faso :
| Republik Volta-Uhel | Maurice Yaméogo · Sangoulé Lamizana · Saye Zerbo · Jean-Baptiste Ouédraogo · Thomas Sankara |
| Burkina Faso | Thomas Sankara · Blaise Compaoré · Michel Kafando · Roch Marc Christian Kaboré |
# Roche

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Roche pe Roches zo un anv-lec'h gallek. Gwelet ivez ar pennad La Roche.

## Yezhoù all

* Rocca en italianeg
* Roc'h e brezhoneg

## Lec'hioù

Meur a stumm zo: Roche pe Roches, pe La Roche.

### Breizh

* La Roche-Bernard pe Ar Roc'h-Bernez, e Bro-Naoned, e Mor-Bihan,
* La Roche-Blanche pe Ar Roc'h-Wenn, e-kichen Ankiniz e Bro-Naoned, e Liger-Atlantel,
* La Roche-Derrien pe Ar Roc'h-Derrien, e Treger, en Aodoù-an-Arvor,
* La Roche-Maurice pe Ar Roc'h-Morvan, e Bro-Leon, e Penn-ar-Bed.

### Bro-C'hall
#### Roche

* Roche, en Isère
* Roche, e Loire
* Roche, en Haute-Saône, hiziv e Roche-et-Raucourt
* Roche, en Ardennes, hiziv e Chuffilly-Roche.

#### Roches

* Roches, e Creuse, e Bro-Lemojez.
* Roches, e Loir-et-Cher

#### Roche-

* Roche-Charles-la-Mayrand, e Puy-de-Dôme
* Roche-d'Agoux, e Puy-de-Dôme
* Roche-en-Régnier, en Haute-Loire
* Roche-et-Raucourt, en Haute-Saône
* Roche-la-Molière, e Loire
* Roche-le-Peyroux, e Corrèze
* Roche-lès-Clerval, e Doubs
* Roche-lez-Beaupré, e Doubs
* Roche-Saint-Secret-Béconne, e Drôme
* Roche-sur-Linotte-et-Sorans-les-Cordiers, en Haute-Saône

#### Roches-

* Roches-Bettaincourt, en Haute-Marne
* Roches-lès-Blamont, e Doubs
* Roches-Prémarie-Andillé, e Vienne
* Roches-sur-Marne, en Haute-Marne

#### La Roche-

| La Roche-Blanche, e Puy-de-Dôme La Roche-Canillac, e Corrèze La Roche-Chalais, e Dordogne La Roche-Clermault, en Indre-et-Loire La Roche-de-Glun, e Drôme La Roche-de-Rame, en Hautes-Alpes La Roche-des-Arnauds, en Hautes-Alpes La Roche-en-Brenil, e Côte-d'Or La Roche-Guyon, e Val-d'Oise La Roche-l'Abeille, e Haute-Vienne La Roche-Mabile, en Orne | La Roche-Morey, e Haute-Saône La Roche-Noire, e Puy-de-Dôme La Roche-Posay, e Vienne La Roche-Rigault, e Vienne La Roche-sur-Foron, e Haute-Savoie La Roche-sur-Grane, e Drôme La Roche-sur-le-Buis, e Drôme La Roche-sur-Yon, e Vendée La Roche-Vanneau, e Côte-d'Or La Roche-Vineuse, e Saône-et-Loire |

#### Les Roches-

* Les Roches-de-Condrieu, en Isère
* Les Roches-l'Évêque, e Loir-et-Cher

### Iwerzhon

* Rochestown, e Korkig
* Roche's Point, e Kontelezh Korkig
* Castletownroche, e Kontelezh Korkig

### Kernev-Veur

* Roche, anv saoznek Tregarrek

### Suis

* Roche, e kanton Vaud
* Roches, e kanton Bern
* Roche-d'Or, e kanton Jura

### Al loar

* Roche (krater)

## Tud

* Mazo de la Roche, romantourez kanadian
* Stephen Roche, marc'hhouarner iwerzhonat
* Roche Braziliano, morlaer izelvroat er XVII$^{vet}$ kantved

## Pennadoù-kar

* Rochebrune
* Rochefort
* La Roche
* Roc'h
* Roch
* Rocca
* Rocco
* Rock
* Rok
* Roque
# Teobald

Teobald, pe Theobald, Theudebald, Theodebald, Theudowald, pe Thibaut pe Théodebald e galleg (war-dro 535-555) a oa roue Aostrazia, pe roue Metz, pe hini Reims, adal 547 pe 548 betek e varv e 555.
Mab e oa da Theudebert Iañ ha Deuteria. Dimeziñ a eure war-dro 552 da Waldrada, pe Vuldetrade, ur briñzez lombard hag a oa merc'h d'ar roue lombard Waccho, ha c'hoar d'ar rouanez Wisigarde, eil pried Thibert Iañ.
Pa varvas Sant Gall, eskob Clermont, ez eas an eskibien da c'houlenn digant ar beleg Caton kemer e lec'h. Nac'h a reas ar beleg, met dilennet e voe koulskoude. Tabut a savas etre Caton hag an arc'hdiagon Cautin. Ha Cautin da gemenn d'ar roue Thibaut e oa marvet Sant Gall, hag ar roue da envel Cautin da eskob Clermont e-lec'h Caton.
Dont a reas neuze Ostrogoted da c'houlenn skoazell digant ar Franked evit stourm ouzh ar Romaned, met nac'h a reas Thibaut reiñ harp dezho.

## E varv

Mervel a reas e 555, a-raok e 20 vloaz. Kemeret e voe e rouantelezh gant Hlotar Iañ a gemeras an intañvez ivez.
# Teod

An teod eo organ an tañva, hag unan eus organoù ar gomz eo ivez. E-barzh ar genoù emañ.

## Komz

Dre ma stok an teod ouzh ar staon hag ouzh an dent eo gantañ e reer sonioù zo.

## Boued

Teod moc'h ha bevin a vez debret en hon bro. Teodoù loened all zo bet debret e mareadoù all e broioù all.

## Toullañ an teod

    Pennad pennañ : Toullañ an teod
# Teodor II

Teodor II (e latin: Theodorus II), ganet e 840 e Roma ha marvet d'an 20 a viz Kerzu 897, a oa bet dilennet da bab an Iliz katolik roman e miz Kerzu 897.
# Teodomiro

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Teodomiro zo un anv spagnolek a orin vizigot.

## Tud

* An tiern Teodomiro, a c'houarne Tudmir e deroù an VIIIvet kantved.
   * Feur-emglev Teodomiro pe Feur-emglev Orihuela.
* Teodomiro (roue suev), gouarnour Gallaecia.
* Ar roue ostrogot Teodomiro.

### XIXvet hag XXvet kantved

* Teodomiro Leite de Vasconcelos
* Teodomiro Menéndez, sindikadour asturian.
* Teodomiro Ortiz, ofiser mex'hikan a stourmas gant Pancho Villa.
* Teodomiro Ramírez de Arellano, skrivagner.

## Relijion

* Eskob Teodomiro, eskob e Galiza e derou an IXvet kantved.
* San Teodomiro

## Pennad kar

* Miro
# Teodegonda

Teodegonda, pe Tiudigoto pe Teodegoda, a oa ur briñsez ostrogot, merc'h vastard d'ar roue Teodorig Veur.
Hervez ar c'hronikour Jordanes en doa bet Teodorig Veur, a-raok bezañ roue an Ostrogoted, div verc'h digant ur serc'h ha n'ouzer ket hec'h anv, pa oa e Moesia. Teodegonda e oa an henañ, hag Ostrogoto eben. ouzhpenn-se o devoa hantervreudeur ha hanterc'hoarezed e-leizh digant serc'hed all. Ne oa ket ganet en Italia eta.
Dimezet e voe da Alarig II, roue ar Vizigoted, evit kadarnaat unaniezh an daou skourr Goted, hag an darempredoù mat etre ar Rouantelezh an Ostrogoted ha Rouantelezh ar Vizigoted, a-enep ar franked.
Mamm e oa d'ar roue Amalarig.
# Teoderata

Teoderata (pe Théodérade hervez hec'h anv gallekaet, pe Théodérade de Troyes), pe Théodrate (868 – 903), a oa ur briñsez frank, merc'h-vihan da Aleran, kont Troyes.
Dimeziñ a reas e 884 da Odo, kont Pariz ha markiz Neustria. Anvet e voe ar c'hont Odo da roue Frankia ar c'hornôg d'an 29 a viz C'hwevrer 888, diwar-goust Charlez II, re yaouank.
Goude ober emglev e voe lakaet Charlez da roue pa varvas Odo, hag ar gontez ne welas ket he bugale o ren.

## Bugale

Tri mab o doe:
* Raoul, roue Akitania (war-dro 882 - goude 898)
* Arnoul (885 - goude 898)
* Guy (Gui) (888+.....)
| En e raok Richardis | Queen of Western Francia 888–898 | War e lerc'h Frederonne |
# Teodoald

Teodoald, pe Theudoald, pe Thibaud (war-dro 708 – († ? 741), mab bastard da c'h-Grimoald II, maer palez rouantelezhioù Neustria ha Bourgogn, a voe maer ar palez war-lerc'h e dad. Hervez istorourien zo e vije bet mab da c'h-Grimoald II ha d'e bried Théodolinde Fris, merc'h d'ar roue Redbald Frise N'eus forzh penaos e oa mab-bihan da b-Pepin Herstal
En 714 pa varvas Pepin, e dad-kozh, e teuas da vout maer palez Aostrazia, Neustria ha Bourgogn, hervez youl an hini kozh, daoust ma ne oa nemet 6 vloaz, dindan evezh e vamm-gozh Plektrudis, a oa ar galloud en he daouarn.
Ur eontr en doa, Karl, a vo Karl Martel, mab bastard da Pepin Herstal, a glaske an tu da vout maer palez Aostrazia. Bac'het e voe gant Plektrudis a rae he seizh gwellañ da zifenn askorn he mab-bihan.
Teodoald a anvas Ragenfred da vaer Neustria. Hag eñ kerkent da aloubiñ Aostrazia en 715, da gregiñ gant ur brezel-diabarzh, ken na faezhas armead Plektrudis e miz Mezheven 715, e koadeg Cuise (e-tal Compiègne). Ha kuit Teodoald hag e vamm-gozh etrezek Köln da glask repu.
Ar roue war-lerc'h Dagobert, Chilpéric II e anv, a viras Ragenfred evel maer ar palez. Ha brezel adarre e 716. Emglev a voe graet gant Redbold,roue Fris, ha lakaet seziz war kêr Köln. Trec'h e voent war Garl, a oa tec'het eus ar vac'h, hag a oa bet dilennet da vaer palez Aostrazia gant an uhelidi, hag a glaske dieubiñ Köln a oa seziz warni.
Plektrudis, atav en anv Théodbald, a anavezas Chilpéric evel roue ha Ragenfried evel maer ar palez, hag a lezas gant Chilpéric un darn eus Aostrazia ha Bourgogn.
Krediñ a reer e voe muntret e 741 gant e gendirvi, Karloman ha Pepin, goude marv o zad Karl Martel.
# Teodora Ginés

Teodora Ginés (Santiago de los Caballeros, er Republik Dominikan) 1530-1598 a oa ur sonerez kuban eus ar XVIvet kantved. Ganti e vefe bet krouet ar son montuno, ha savet ar ganaouenn "Son de la Má Teodora".

## He buhez

Ganet e oa Teodora Ginés e Santiago de los Caballeros, en enez La Española. Sonerez bandola e oa. Gant he c'hoar Micaela e tivroas da Guba ma kroged da deurel evezh ouzh sonerezh ar sklaved, ha disklavet e vijent bet o-div evit mont da seniñ gant laz iliz-veur Santiago de Cuba: Micaela evel violoñserez, ha Teodora evel sonerez bandola. Eno e sonent gant ar violoñser spagnol Pedro Almaza, eus Malaga, hag ar Portugalad Jacome Viceira, a sone « schawm » (fleüt barok).
Teodora he defe savet " Son de la Má Teodora", war-dro 1562. Met gallout a rafe bezañ bet savet diwezhatoc'h, en enor dezhi.
Dastumet e voe ar ganaouenn gant ar C'huban Laureano Fuentes Matons, en e levr «Las artes en Santiago de Cuba», embannet en 1893. Hervezañ eo ar c'hentañ kanaouenn savet en istor Kuba. Ma vefe gwir ne vefe nemet ar c'hentañ kanaouenn spagnolek, rak an indianed Taino a save kanaouennoù a-raok donedigezh ar Spagnoled hag o sklaved du.

## Ar ganaouenn Son de la Ma Teodora

Kanet e veze en un doare kan ha diskan
    ¿Dónde está la Má Teodora?
    Rajando la leña está
    ¿Con su palo y su bandola?
    Rajando la leña está
    ¿Dónde está que no la veo?
    Rajando la leña está

## Notennoù

* ↑ Son la Ma Teodora
# Teo

Teo zo ur gumun eus hanternoz Galiza, e proviñs A Coruña.

## Parrezioù

Sede parrezioù ar gumun:
# Russell Johnson

Russell Johnson, ganet e 1925 ha marvet d'ar 16 a viz Genver 2014, a oa un aktor stadunanat. C'hoariet en deus rolloù tud fall e-barzh a bep seurt westernoù.
Roll ar c'helenner e "Gilligan's Island" etre 1964 ha 1967 en deus bet ivez.